**Dato :** 1. juli 2016

**Sagsnr. :** 400. 008-50 LFA/lsn

REFERAT

AF

EKSTRAORDINÆR GENERALFORSAMLING

 FREDAG, DEN 1. JULI 2016 KL. 10.00

I

TOLNE SKOV ApS

**Sted:** Skovpavillonen

**Referent:** Lars Fogh-Andersen

**-o-o-o-O-O-O-o-o-o-**

Formanden, Lars Fogh-Andersen, bød velkommen.

1. **Valg af dirigent:**En anpartshaver foreslog Lars Fogh-Andersen, der blev valgt.

Dirigenten konstaterede, at generalforsamlingen var lovligt indkaldt og beslutningsdygtig, idet indkaldelse i henhold til vedtægterne havde fundet sted inden 14 dage efter den ordinære generalforsamling og i øvrigt under iagttagelse af de i vedtægterne anførte indkaldelsesfrister.

1. **Forslag om vedtægtsændring:**Med reference til indkaldelsen til den ekstraordinære generalforsamling oplyste dirigenten, at der ikke på den ordinære generalforsamling var repræsenteret en så stor del af den stemmeberettigede indskudskapital, som var nødvendig for gennemførelse af vedtægts-ændringen. Det var derfor nødvendgt at afholde en ekstrordinær generalforsamling med henblik på endelig vedtagelse af vedtægtsændringen.

Dirigenten anmodede de fremmødte anpartshavere om ved håndsoprækning at markere, om de var for eller imod vedtægtsændringen.

Samtlige fremmødte anpartshavere markerede, at de stemte for vedtægtsændringen, mens der ikke var nogen der stemte imod. Blandt de fysiske fremmødte anpartshavere var der 43 stemmer for vedtægtsændringen, mens der var via meddelte fuldmagter blev afgivet 232 stemmer for vedtægtsændringen. Vedtægtsændringen blev således vedtaget med 275 stemmer for ændringen, mens der ikke var nogen stemmer imod ændringen.

Dirigenten konstaterede herefter, at forslaget til vedtægtsændringen var gyldigt vedtaget.

Der var i alt repræsenteret 408 anparter med samlet 275 stemmer på den ekstraordinære generalforsamling.

1. **Eventuelt:**

Under punktet eventuelt blev der spurgt om hvorvidt blandt anpartshaverne var nogen, der var interesserede i at arbejde videre med planerne om opstilling af et udsigtstårn i Tolne området.

En anpartshaver oplyste, at han ville rette henvendelse til en borgergruppe, der tidligere har arbejdet med planer om opstilling af et udsigtstårn.

Fra bestyrelsen lød der en opfordring til, at det indledningsvis undersøges, om den lokalitet, hvor tårnet tænkes opstillet, kan benyttes til dette formål.

Dirigenten erklærede herefter den ekstraordinære generalforsamling for afsluttet, idet han påtog sig at drage omsorg for anmeldelse af vedtægtsændringen overfor Erhvervsstyrelsen.

Som referent:

Lars Fogh-Andersen